ဘန်းနဒ္ဒစ် ကမ့်ဘာဘတ်ချ်၏ အနုပညာသရုပ်ဆောင်မှုများ စာရင်း

အမျိုးသားသရုပ်ဆောင် ဘန်းနဒ္ဒစ် ကမ့်ဘာဘတ်ချ်သည် ရုပ်ရှင်ဇာတ်ကားများ၊ ရုပ်မြင်သံကြား ဇာတ်လမ်းတွဲများ၊ ပြဇာတ်များ၊ ရေဒီယိုအသံလွှင့် အစီအစဉ်များအတွက် အသံသွင်းယူမှုများ၊ ဇာတ်ကား နောက်ခံစကားပြောများနှင့် ဗီဒီယိုဂိမ်းများ စသည့် များစွာသော ဖျော်ဖြေတင်ဆက်မှုများ လုပ်ဆောင်ခဲ့သည်။ သူ၏ ပထမဦးဆုံးသော ဖျော်ဖြေတင်ဆက်မှုမှာ ရီဂျန့်စ် ဥယျာဉ် လေဟာပြင် ပြဇာတ်ရုံ၌ပြုလုပ်ခဲ့သော နယူးရှိတ်စပီးယားကုမ္ပဏီ၏ ဖျော်ဖြေတင်ဆက်မှုတွင် ရာသီနှစ်ခုစာ ပါဝင်တင်ဆက်ခဲ့ခြင်း ဖြစ်သည်။ နောက်ပိုင်းတွင် သူသည် ရစ်ချက်အဲရ် ၏ ဟဒ္ဒါ ဂက်ဘလာ ပြန်လည်နိုးထမှု (၂၀၀၅)၌ ဂျော့ချ်တက်စမန်း ဇာတ်ကောင်နေရာမှ သရုပ်ဖော်တင်ဆက်ခဲ့ပြီး ၎င်းနောက်တွင် တော်ဝင်အမျိုးသားပြဇာတ်ရုံ၌ ပြုလုပ်သော ထုတ်လုပ်ရေးများဖြစ်သည့် ကပွဲ အလွန် (၂၀၁၀) ပြဇာတ်နှင့် ဖရန့်ကင်စတိုင်း (၂၀၁၁) ပြဇာတ်တို့တွင်လည်း သရုပ်ဆောင်တင်ဆက်ခဲ့သည်။ ၂၀၁၅ ခုနှစ်တွင် သူသည် ဘာဘီကန် ကဇာတ်ရုံ၌ ဝီလီယံ ရှိတ်စပီးယား၏ ပြဇာတ် ဟမ်လတ်အား သရုပ်ဆောင် ဖျော်ဖြေတင်ဆက်ခဲ့သေးသည်။

သူ၏ ရုပ်မြင်သံကြားဖန်သားပြင်ထက်မှ ဖျော်ဖြေတင်ဆက်မှုဆိုင်ရာ အလုပ်များတွင် ဟော့ကင်း (၂၀၀၄) ရုပ်/သံ ဇာတ်လမ်း၌ စတီဖင်ဟော့ကင်းအဖြစ် သရုပ်မဆောင်မီအချိန်က သူပါဝင်ခဲ့သည့် ရုပ်/သံ ဇာတ်လမ်းတွဲများဖြစ်သော - ရင်ခုန်သံ (၂၀၀၀)၊ အသံတိတ် သက်သေ (၂၀၀၂) နှင့် ၄၀ ကျော် (၂၀၀၃) စသည်တို့မှာလည်း အပါအဝင်ဖြစ်သည်။ သူသည် ၂၀၁၀ ကတည်းက မှုခင်းဒရာမာဇာတ်လမ်းတွဲ ရှားလော့ခ် (၂၀၁၀) တွင် ရှားလော့ခ်ဟုမ်းဇာတ်ကောင်အဖြစ် သရုပ်ဆောင်ခဲ့သည်။ တွမ်စတော့ပတ်မှ ဇာတ်ညွှန်းပြင်ဆင်ရေးသား၍ ဇာတ်ကားအဖြစ် လိုက်လျောညီထွေပေးခဲ့သော စစ်ရေးပြ၏ အဆုံးသတ် (၂၀၁၂) ရုပ်/သံ ဇာတ်လမ်းတွဲ၌လည်း သရုပ်ဆောင်ခဲ့သည်။ သူ၏ ပထမဆုံး ရုပ်ရှင်ပိတ်ကားထက်မှ သရုပ်ဆောင်မှုမှာ Topsy-Turvy (၁၉၉၉) ရုပ်ရှင်ဇာတ်ကားဖြစ်လေသည်။ နောက်ပိုင်းတွင် သူသည် ဘုရင်တစ်ပါးကို သတ်ရန် (၂၀၀၃) ရုပ်ရှင်တွင် ပါဝင်ခဲ့ပြီး၊ Atonement (၂၀၀၇) နှင့် Tinker Tailor Soldier Spy (၂၀၁၁) ရုပ်ရှင်တို့၌လည်း ဆက်လက်ပါဝင်ခဲ့သည်။ သူသည် Star Trek Into Darkness (၂၀၁၃) ရုပ်ရှင်တွင် Khan Noonien Singh အဖြစ်လည်းကောင်း၊ 12 Years a Slave (၂၀၁၃) ရုပ်ရှင်တွင် William Prince Ford အဖြစ်လည်းကောင်း၊ The Fifth Estate (၂၀၁၃) ရုပ်ရှင်တွင် ဂျူလီယန် အက်စ်ဆန်း အဖြစ်လည်းကောင်း၊ The Imitation Game (၂၀၁၃) ရုပ်ရှင်တွင် အလန် ကျူးရင်း အဖြစ်လည်းကောင်း စသည်ဖြင့် ရုပ်ရှင်ကားကြီးများ၌ ဇာတ်ကောင်နေရာအသီးသီးမှ သရုပ်ဆောင်ခဲ့လေသည်။ အသံ နှင့် လှုပ်ရှား ပုံရိပ်ဖမ်းယူမှုမှတဆင့် သူသည် ဟော့ဘစ် ရုပ်ရှင်ဇာတ်လမ်းတွဲတွင် စမဂ်(နဂါး) နှင့် ဆော်ရွန် ဇာတ်ကောင်နှစ်ခု၌ သရုပ်ဆောင်ခဲ့သည်။ သူသည် မာဗယ်လ် ရုပ်ရှင်လောကတွင် Doctor Strange (၂၀၁၆) ရုပ်ရှင်မှစတင်၍ ဒေါက်တာ စတက်ဖန် စထရိန့်ချ်ဇာတ်ကောင်အဖြစ် သရုပ်ဆောင်ခဲ့ပြီး၊ Thor: Ragnarok (၂၀၁၇)၊ Avengers: Infinity War (၂၀၁၈) နှင့် Avengers: Endgame (၂၀၁၉) စသည့် ရုပ်ရှင်ကားများတွင်လည်း ထပ်မံ၍ သရုပ်ဆောင်ခဲ့သည်။ ထို့ပြင် Spider-Man: No Way Home (၂၀၂၁) နှင့်  ရူးသွပ်မှု၏ အနန္တစကြဝဠာမျိုးစုံအတွင်းဝယ် ဒေါက်တာ စထရိန့်ချ်  (၂၀၂၂) ရုပ်ရှင်ကားများတွင်လည်း သူ သရုပ်ဆောင်သည့် ဇာတ်ကောင်၏ အခန်းကဏ္ဍမှာ ထပ်မံ၍ ပါဝင်လိမ့်မည် ဖြစ်သည်။

ကမ့်ဘာဘတ်ချ်သည် လောရန့်စ်အိုလစ်ဗီးယား ဆုများ တွင် ဆန်ခါတင်ဝင်ခဲ့သည့်ဆု သုံးဆုနှင့် ဖရန့်ကင်စတိုင်း ပြဇာတ်အတွက် ရရှိခဲ့သည့် အကောင်းဆုံး အမျိုးသားဇာတ်ဆောင်ဆု အပါအဝင် ဆန်ခါတင်ဝင်ခဲ့သည့် ဆုများနှင့် ရရှိခဲ့သည့်ဆုများ များစွာရှိလေသည်။ ထို့ပြင် သူသည် ပရိုင်းတိုင်းမ်အမ်မီ ဆုများတွင် ဆန်ခါတင်ဝင်ခဲ့သည့် ဆု လေးဆု ရှိခဲ့ပြီး၊ ရှားလော့ ဇာတ်လမ်းတွဲ အတွက် ဇာတ်လမ်းတွဲတို (သို့) ရုပ်ရှင်သရုပ်ဆောင်ထူးချွန်သူ အမျိုးသားဇာတ်ဆောင်ဆုအား ရရှိခဲ့လေသည်။ The Imitation Game (၂၀၁၄) ရုပ်ရှင်တွင် အလန် ကျူးရင်း အဖြစ် သူ၏ပုံဖော်သရုပ်ဆောင်မှုမှာ အကောင်းဆုံး အမျိုးသား ဇာတ်ဆောင် အကယ်ဒမီဆုအတွက် ဆန်ခါတင်စာရင်းသို့ ဝင်ခဲ့စေသည်။ ထို့အပြင် သူသည် ဗြိတိသျှ ရုပ်ရှင်နှင့် ရုပ်/သံ အနုပညာ အကယ်ဒမီ ဆုများ၌ ဆန်ခါတင်ဝင်ခဲ့သည့်ဆု ခြောက်ဆု၊ Screen Actors Guild ဆုများ၌ ဆန်ခါတင်ဝင်ခဲ့သည့်ဆု ငါးဆု၊ ရွှေကမ္ဘာလုံးဆုများ၌ ဆန်ခါတင်ဝင်ခဲ့သည့်ဆု သုံးဆု ရှိခဲ့ပြီး ကမ္ဘာပေါ်တွင်ရှိသော သရုပ်ဆောင်များထဲမှ အကောင်းဆုံးသရုပ်ဆောင်တစ်ဦးလည်း ဖြစ်လေသည်။

ရုပ်ရှင်ဇာတ်ကား

ရုပ်မြင်သံကြား(ဇာတ်လမ်းတွဲနှင့် ဇာတ်လမ်းရုပ်ရှင်)

ပြဇာတ်

ရေဒီယိုအသံလွှင့်

နောက်ခံစကားပြော

ဗီဒီယို ဂိမ်းများ

နောက်ထပ်ကြည့်ရန် 
 ဘန်းနဒ္ဒစ် ကမ့်ဘာဘတ်ချ် ရရှိခဲ့သည့်ဆုများ နှင့် ဆန်ခါတင်ဝင်ခဲ့သည့်ဆုများ စာရင်း

ကိုးကား

ပြင်ပလင့်များ 
 

အမျိုးသားသရုပ်ဆောင်များ၏ ရုပ်ရှင်သမိုင်းကြောင်းမှတ်တမ်းများ